Legal Document

Category: 945

Text:
15. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Ε. 14913 της 23 Οκτ./4 Νοεμ.  1961 (ΦΕΚ Β΄ 399) Περί εισαγωγής επί προσωρινή ατελεία νημάτων εκ συνθετικών ή τεχνητών υφαντικών ινών συνεχών, προς περαιτέρω επεξεργασίαν και κατασκευήν νημάτων επεξειργασμένων, κλωστών, υφασμάτων, και ενδυμάτων εξακτέων εις αλλοδαπήν. Έχοντες υπ’ όψιν: α)Τας διατάξεις του Νόμ. 4607/1930 περί τροποποιήσεως διατάξεων των περί Τελωνειακού Δασμολογίου Νόμων ως αύται ετροποποιήθησαν και συνεπληρώθησαν μεταγενεστέρως και β) την από 6ης Οκτ. 1961 γνωμοδότησιν της Επιτροπής του άρθρ. 6 του Νόμ. 2861/1954, αποφασίζομεν: Άρθρ.1.-Επιτρέπεται η επί προσωρινή ατελεία και επί τη καταθέσει τραπεζιτικής εγγυήσεως ή χρηματικής παρακαταθήκης δια τους δασμούς και λοιπούς φόρους, εισαγωγή νημάτων εκ συνθετικών ή τεχνητών υφαντικών ινών συνεχών της δασμολογικής κλάσεως 5101 προς περαιτέρω επεξεργασίαν δια την παραγωγήν νημάτων, κλωστών, υφασμάτων και ενδυμάτων εξακτέων εις αλλοδαπήν, εντός εξαμήνου από της παραλαβής των. Σελ. 536,04(γ) 356Α-272 Άρθρ.2.-1.Οι εργοστασιάρχαι οι επιθυμούντες να τύχωσιν του ανωτέρω ευεργετήματος, δέον να υποβάλλωσιν εις την Τελωνειακήν αρχήν της περιφερείας του εργοστασίου αίτησιν περί τούτου, εν ή συμπληρωματικώς δέον, όπως αναφέρωσι το ονοματεπώνυμον του αντιπροσώπου των, την πόλιν και ακριβώς την θέσιν, εν ή ευρίσκεται το εργοστάσιον και αι αποθήκαι, εις ας θέλουσι αποθηκεύσει τας παραλαμβανομένας πρώτας ύλας και τα παραχθησόμενα έτοιμα είδη. 2.Επί τη υποβολή της ανωτέρω αιτήσεως ο αρμόδιος Τελώνης συγκαλεί την υπό των διατάξεων του Νόμ. ΒΡΝΗ/1893 προβλεπομένην Επιτροπήν προς καθορισμόν της παραγωγικής δυναμικότητος των εγκαταστάσεων του εργοστασίου του αιτούντος και των αναγκαιουσών αυτώ πρώτων υλών προς παραγωγήν προϊόντων εξακτέων εις αλλοδαπήν. 3.Επί τη βάσει του πορίσματος της ανωτέρω Επιτροπής καθορίζεται δι’ ειδικής διαταγής του Υπουργείου Οικονομικών η παραδοτέα τω αιτούντι καθ’ εξαμηνίαν ποσότης πρώτων υλών. Άρθρ.3.-Η εισαγωγή των, περί ων πρόκειται, πρώτων υλών επιτρέπεται δια των Δ/σεων Τελωνείων, η δε εις την αλλοδαπήν, εξαγωγή των ετοίμων προϊόντων δέον να πραγματοποιήται δια της αυτής Τελωνειακής Αρχής. Άρθρ.4.-1.Η κατά την εισαγωγήν των εν άρθρ. 1 της παρούσης νημάτων, ο εισαγωγεύς υποχρεούται να καταθέση εις το αρμόδιον Χημικόν Παράρτημα υπεύθυνον δήλωσιν εις διπλούν περί της εμπορικής ονομασίας αυτών, της χώρας προελεύσεως, του εργοστασίου κατασκευής, ως και περί του είδους της ύλης και της χημικής συνθέσεως τούτων, περί του τίτλου διατομής και λοιπών χρησίμων εν προκειμένω στοιχείων χαρακτηριστικών του είδους της ύλης. Εν τη δηλώσει ταύτη θα αναγράφωνται και τα στοιχεία της κατατεθείσης διασαφήσεως εισαγωγής. 2.Κατά την ως ανωτέρω εισαγωγήν θα λαμβάνωνται υπό της Τελωνειακής Αρχής, τη συμπράξει χημικού του αρμοδίου Χημικού Παραρτήματος, δείγματα εις διπλούν εκ των εισαγωμένων νημάτων, εκ πλείστων όσον σημείων του εμπορεύματος, άτινα σφραγιζόμενα δια των σφραγίδων των ενεργησάντων την δειγματοληψίαν και του εισαγωγέως, θα παραλαμβάνωνται παρά του συμπράξαντος, χημικού μετά του πρωτοκόλλου δειγματοληψίας, ίνα υποβάλλωνται εις το αρμόδιον χημικόν παράρτημα προς εξακρίβωσιν δι’ εργαστηριακής εξετάσεως επί του ενός δείγματος της συνθέσεως της ύλης, εξ ης ταύτα είναι κατεσκευασμένα, ως και των μορφολογικών γνωρισμάτων αυτών. 30.Η.μ.15 Πρώτες ύλες Κλωστοϋφαντουργίας 3.Το αρμόδιον Χημικόν Παράρτημα, προς ό υπεβλήθησαν τα κατά τ’ ανωτέρω δείγματα, θα επιλαμβάνεται αμέσως της εργαστηριακής αυτών εξετάσεως, τα δε αποτελέσματα αυτής θα γνωρίζη εγγράφως εις το Τελωνείον εισαγωγής και θα κοινοποιή ταύτα εις τον εισαγωγέα. Οσάκις εν τη αυτή πόλει λειτουργούσι πλείονα του ενός χημικά παραρτήματα, τα αποτελέσματα της εργαστηριακής εξετάσεως θα κοινοποιώνται επίσης, συνοδευόμενα μετ’ αντιγράφου της υποβληθείσης υπό του εισαγωγέως, κατά τα ανωτέρω, υπευθύνου δηλώσεως και εις το αρμόδιον δια τον έλεγχον των εξαγομένων ειδών χημικόν παράρτημα, ίνα τούτο έχη υπ’ όψιν προς σύγκρισιν μετά των αποτελεσμάτων της εργαστηριακής εξετάσεως των εξαχθησομένων ειδών. Το έτερον των δειγμάτων θα τηρήται παρά του Χημικού Παραρτήματος επί δύο μήνας δια την περίπτωσιν της εγέρσεως αμφισβητήσεως, ήτις δέον να ενεργήται ενώπιον του Τελωνείου εντός οκτώ ημερών από της κοινοποιήσεως, παρά του Χημικού Παραρτήματος, του αποτελέσματος της γενομένης αναλύσεως εις τον ενδιαφερόμενον. Επί της εγερθησομένης αμφισβητήσεως αποφαίνεται η αρμοδία υπηρεσία Εφέσεων της Κεντρικής Υπηρεσίας του Γενικού Χημείου του Κράτους, επί τυχόν δε εμφανιζομένων διαφορών κατά την εξέτασιν του πρώτου και του κατ’ αμφισβήτησιν δείγματος θα αποφαίνηται το ανώτατον Χημικόν Συμβούλιον. Εν περιπτώσει μη ασκήσεως αμφισβητήσεως εντός της κατά ανωτέρω προθεσμίας και εκπνοής του χρονικού διαστήματος δια φυλάξεως του δευτέρου δείγματος, θα επιστρέφηται τούτο εις τον ενδιαφερόμενον παρά του χημικού παραρτήματος επί αποδείξει. 4.Τα εκ της χημικής αναλύσεως στοιχεία θα αναγράφωνται επί των κατατεθειμένων δια την εισαγωγήν Τελωνειακών παραστατικών εγγράφων. Άρθρον 5. 1.Κατά την εξαγωγήν των ετοίμων προϊόντων θα λαμβάνωνται υπό της Τελωνειακής Αρχής, τη συμπράξει χημικού του αρμοδίου χημικού Παραρτήματος, δείγματα εις διπλούν εκ των εξαγομένων ειδών, εκ πλείστων όσων σημείων του εμπορεύματος, άτινα σφραγιζόμενα δια των σφραγίδων των ενεργησάντων την δειγματοληψίαν και του εξαγωγέως, θα παραλαμβάνωνται παρά του συμπράξαντος χημικού μετά του πρωτοκόλλου δειγματοληψίας και της κατά τ’ ανωτέρω υπευθύνου δηλώσεως, ίνα υποβάλλωνται εις το αρμόδιον Χημικόν Παράρτημα. Το Χημικόν Παράρτημα, προς ό θα υποβάλλωνται τα εν λόγω δείγματα, θα προβαίνη τα ταχύτερον εις την εργαστηριακήν εξέτασιν του ενός εξ αυτών προς εξακρίβωσιν της χημικής αυτού συνθέσεως και τον, κατά το δυνατόν, καθορισμόν των μορφολογικών αυτού γνωρισμάτων, θα προβαίνη δε εις την σύγκρισιν των αποτελεσμάτων του δείγματος εξαγωγής προς τα αποτελέσματα της εργαστηριακής εξετάσεως του αντιστοίχου δείγματος εισαγωγής προς διαπίστωσιν της ταυτότητος των εξαγομένων προς τα εισαχθέντα είδη. Τα εκ της συγκρίσεως ταύτης αποτελέσματα θα γνωστοποιή εις το αρμόδιον Τελωνείον, επισυνάπτον και την μίαν των εις διπλούν κατατεθεισών αυτών, κατά τα ανωτέρω υπευθύνων δηλώσεων, θα κοινοποιή δε ταύτα και εις τον εξαγωγέα. Το έτερον των δειγμάτων θα κρατήται επί δύο μήνας παρά του Χημικού Παραρτήματος δια την περίπτωσιν της εγέρσεως αμφισβητήσεως, ήτις δέον να ενεργήται ενώπιον της Τελωνειακής Αρχής εντός οκτώ ημερών από της κοινοποιήσεως παρά του Χημικού Παραρτήματος των αποτε λεσμάτων, εις τον ενδιαφερόμενον. Επί της εγερθησομένης αμφισβητήσεως αποφαίνεται η αρμοδία Υπηρεσία Εφέσεων της Κεντρικής Υπηρεσίας του Γενικού Χημείου του Κράτους. Επί τυχόν παρουσιαζομένων διαφορών επί του πρώτου και του κατ’ έφεσιν δείγματος θα αποφαίνηται το Ανώτατον Χημικόν Συμβούλιον. Εν περιπτώσει μη ασκήσεως αμφισβητήσεως εντός της κατά τα ανωτέρω, προθεσμίας και εκπνοής του χρονικού διαστήματος διαφυλάξεως του δευτέρου δείγματος, τούτο επιστρέφεται εις τον ενδιαφερόμενον παρά του χημικού Παραρτήματος επί αποδείξει. Εις ας πόλεις λειτουργούσι πλείονα του ενός Χημικά Παραρτήματα, αρμόδιον δια την εργαστηριακήν εξέτασιν των ληφθέντων δειγμάτων επί των εξαγομένων ειδών τυγχάνει το Χημικόν Παράρτημα, το ελέγχον τας εξαγωγάς. Τούτο θα προβαίνη εις την σύγκρισιν των αποτελεσμάτων της εργαστηριακής εξετάσεως των δειγμάτων της εξαγωγής προς τα αποτελέσματα των αντιστοίχων δειγμάτων εισαγωγής, άτινα εκοινοποιήθησαν αυτώ κατά τα εν τη παρ. 3 του άρθρου 4 της παρούσης οριζόμενα και θα αποφαίνηται περί της ταυτότητος των εξαγομένων ως προς τα εισαχθέντα είδη. 2.Προ της κατά την παράγραφον 1 του παρόντος άρθρου δειγματοληψίας ο εξαγωγεύς υποχρεούται, όπως καταθέση εις τον αρμόδιον Χημικόν Παράρτημα υπεύθυνον δήλωσιν εις διπλούν περί της μερίδος και της διασαφήσεως εισαγωγής των νημάτων, εξ’ ων τα εξαγόμενα προϊόντα κατεσκευάσθησαν. Η εν τω εργοστασίω επεξεργασία και βιομηχανοποίησις των, κατά τα ανωτέρω εισαγομένων νημάτων δύναται να παρακολουθήται παρά της Υπηρεσίας του Γενικού Χημείου του Κράτους. Άρθρον 6. 1.Η πίστωσις της εν λόγω προσωρινής ατελείας θα ενεργήται δι’ αντιγράφων διασαφήσεων εξαγωγής, επί τη βάσει του βάρους των εξαγομένων προϊόντων, προσαυξανομένου επί τοις εκατόν (%) λόγω φύρας προερχομένης εκ της επεξεργασίας, κατά τα εν τω κατωτέρω πίνακι εμφαινόμενα ποσοστά, εφ’ όσον εκ των διενεργηθεισών κατά τ’ ανωτέρω χημικών αναλύσεων προκύπτει ταυτότης των στοιχείων των εισαχθεισών υλών και των στοιχείων των χρησιμοποιηθεισών δια την παραγωγήν των εξαχθέντων προϊόντων υλών. Είδος εξαγομένου προϊόντος Φύρα επεξεργασίας νήματος Φύρα πλοκής επί τοις εκατόν Φύρα βαφής-λεύκανσης επί τοις εκατόν Φύρα κοπής, ραφής επί τοις εκατόν Σύνολον φύρας επί τοις εκατόμ 1) Νήματα εκ συνθετικών ή τεχνητών υφαντικών ινών επεξειργασμένα………. 2 - - - 2 2) Υφάσματα πλεκτά εξ ακατεργάστων νημάτων εκ τεχνητών υφαντικών ινών………………….. 2 3 5 - 10 3) Ενδύματα πλεκτά εξ ακατεργάστων νημάτων εκ τεχνητών υφαντικών ινών………………….. 2 3 5 15 25 4) Υφάσματα πλεκτά εξ ακατεργάστων νημάτων εκ συνθετικών υφαντικών ινών……… 2 3 3 - 8 5) Ενδύματα πλεκτά εξ ακατεργάστων νημάτων εκ συνθετικών υφαντικών ινών……… 2 3 3 15 23 (Μετά την σελ. 536,04(α) Σελ. 536,05 Πρώτες ύλες Κλωστοϋφαντουργίας 30.Η.μ.15 2.Εις περίπτωσιν εξαγωγής υφασμάτων πλεκτών και ενδυμάτων πλεκτών εκ κατειργασμένων νημάτων εκ τεχνητών ή εκ συνθετικών υφαντικών ινών, αλλοδαπής προελεύσεως, κατά την πίστωσιν της οικείας Πράξεως μεταποιήσεως δεν θα λαμβάνωνται υπ’ όψιν τα ποσοστά φύρας της πρώτης στήλης του ανωτέρω πίνακος. Άρθρον 7. Την επομένην της λήξεως της εν άρθρω 1 της παρούσης αναφερομένης προθεσμίας χρεούται η οικεία αίτησις μεταποιήσεως με τους δασμούς και φόρους τους αναλογούντας επί της μήπω εξαχθείσης υπό μορφήν ετοίμων προϊόντων, ποσότητος, οι οποίοι και εισπράττονται εντόκως κατά τα κεκανονισμένα. Η υπ’ αριθ. Β.2404/20.6.1960 ομοία απόφασις ημών καταργείται, διατηρουμένη εν ισχύϊ μόνον δια τας πρώτας ύλας τας παραδοθείσας επί προσωρινή ατελεία υπό το Κράτος της ισχύος της.